ועדת הכספים, כנסת 24, פרוטוקול מספר 245, 2022-03-09 10:30

אלכס קושניר: בוקר טוב.

אלכס קושניר: אני פותח את ישיבת ועדת הכספים.

אלכס קושניר: על סדר-היום: מסגרת ערבות מדינה לחברות התעופה הישראליות עבור הפעלת קווי תעופה בקו ישראל רוסיה.

אלכס קושניר: בשבוע שעבר, בתחילת החודש, אישרנו את הערבות הזאת עד 9.3, עד היום בעצם.

אלכס קושניר: כאן יש לנו בקשה נוספת להאריך את זה לשלושה חודשים.

אלכס קושניר: בעצם, לנוכח העובדה שברוסיה יש הרבה מאוד ישראלים והרבה מאוד יהודים ואנחנו כמדינה מחויבים להם ומחויבים להשאיר את הקו הזה פתוח, אנחנו מעלים את זה לדיון.

אלכס קושניר: אני כמובן מבקש מחברי הכנסת לאשר את הבקשה הזאת.

גל לנדו: אני מנהל מחלקת ערבויות מדינה.

גל לנדו: הפעם לא הגענו בשתיים בלילה, השתדלנו להקדים.

גל לנדו: אנחנו מביאים את הבקשה לאישור.

גל לנדו: כפי שהיו"ר הציג, זה עבור הפעלת טיסות בקו ישראל רוסיה של חברות התעופה הישראליות.

גל לנדו: אנחנו מבקשים כעת לחדש את האישור לשלושה חודשים אבל חשוב לי להדגיש שאנחנו בחשב הכללי, יחד עם משרד החוץ, עוקבים באופן שוטף אחרי ההתפתחויות ואנחנו נהיה ערוכים במידת הצורך להפסיק את זה לפני, אם כמובן המצב כמובן ישתפר ולא יידרש.

גל לנדו: לחילופין, אם תהיה החמרה בסנקציות, איזה שינוי שיכול להשפיע בהיבטי החוץ, אז גם כאן אנחנו נהיה ערוכים להגיב באופן מיידי.

גל לנדו: אנחנו מתואמים באופן מלא עם צוות הסנקציות במשרד החוץ שמרכז את כל ההסתכלות ההוליסטית הממשלתית בנושא.

גל לנדו: זה שינוי אחד.

גל לנדו: דבר נוסף שאני מסב את תשומת ליבכם.

גל לנדו: אנחנו כעת מבקשים מסגרת של 2.5 מיליארד דולר ולא 2 מיליארד דולר, כמו שביקשנו לפני שבוע.

גל לנדו: זה נועד על-מנת לאפשר גמישות מסוימת במידה ונצטרך להגביר את כמות הטיסות או שנצטרך פתאום להביא הרבה טיסות לארץ כדי לעשות איזה חילוץ.

גל לנדו: לכן אנחנו מבקשים הגדלה מסוימת.

גל לנדו: אנחנו לא צופים כרגע שינוי בהקצאה הנוכחית שהוקצתה לחברת אל-על לצורך הקווים השוטפים אבל כן כדי שאם נצטרך פתאום להביא עוד איזו טיסה - - -

אלכס קושניר: כמה טיסות יש היום?

גל לנדו: יש שתי טיסות ביום של אל-על, שתיים הלוך ושתיים חזור.

אלכס קושניר: צריך לקחת גם בחשבון שהיא החברה היחידה שטסה.

אלכס קושניר: אירופלוט לא טסה.

גל לנדו: להבנתי, משיחות שערכנו עם אל-על יש ביקושים מאוד מאוד גדולים לטיסות והם מפעילים אותם.

גל לנדו: אני מניח שגם ראיתם את ההיבטים התקשורתיים שאל-על נכנסו אליהם והם מתמודדים גם עם זה.

גל לנדו: אנחנו באמת מבקשים להאריך את הערבות.

גל לנדו: זה בגדול הבקשה.

ולדימיר בליאק: למה בעצם 2 מיליארד לא מספיקים להגברת טיסות?

גל לנדו: אנחנו בעצם נכנסים לנעלי המבטחים.

גל לנדו: 2 מיליארד זה המסגרת שרק אל-על צריכים בהתאם לשווי הנכסים ותקרות האחריות בפוליסות שלהם.

גל לנדו: אם עכשיו נרצה להפעיל חברות תעופה נוספות, ישראייר או ארקיע או כל חברה אחרת, כדי להגביר את כמות הטיסות, אז המסגרת לא תספיק ואנחנו נדרש לעוד סכום מסוים.

גל לנדו: בהתאם להערכות שעשינו, הסכום הזה אמור להספיק.

אלכס קושניר: לכמה זמן?

גל לנדו: הבקשה היא לשלושה חודשים.

גל לנדו: שוב, אנחנו באופן שוטף עוקבים אחרי זה ובמידת הצורך גם נעצור את זה לפני.

ינון אזולאי: אני מבקש לדעת.

ינון אזולאי: קודם כל, לגבי ה-2 מיליארד שפעם שעברה לא לקחתם כסכום מדויק.

ינון אזולאי: לקחתם עם הערכה שזה גם עם עודף.

ינון אזולאי: עכשיו אתה רוצה עודף על העודף ומבקש 2.5 מיליון.

גל לנדו: לא.

גל לנדו: ה-2 מיליארד שהיה זה בדיוק גבול האחריות בפוליסת ביטוח של אל-על.

גל לנדו: זה הגבול שהם צריכים.

גל לנדו: הפוליסות שלהם היום מכסות עד 2 מיליארד דולר.

גל לנדו: אנחנו, בגלל שנכנסנו לנעלי מבטחות, היינו ממש צריכים להיכנס בסכום הזה.

ינון אזולאי: אתם בעצמכם אומרים שאל-על היא בעצם החברה היחידה היום שעושה.

ינון אזולאי: אנחנו גם לא רואים אחרות שנכנסות.

ינון אזולאי: בדיון הקודם היה נציג אל-על ונראה לי שדיברו על זה שלא יהיה עוד חברה כזאת.

ינון אזולאי: השאלה שלי היא, בשבוע האחרון היו שתי טיסות ביום.

ינון אזולאי: כמה בפועל הגיעו בטיסות האלה מבחינת נוסעים?

גל לנדו: אני לא יודע להגיד לך את זה.

אלכס קושניר: אני יכול להגיד לך שהטיסות מלאות עד אפס מקום עם רשימת המתנה.

ינון אזולאי: אז למה לא להגביר את מספר הטיסות ביום?

גל לנדו: יכול להיות שאפשר להגביר.

אלכס קושניר: אבל זאת שאלה לאל-על.

ינון אזולאי: נציג אל-על פה?

אלכס קושניר: לא.

ינון אזולאי: זה לא משנה לכם.

גל לנדו: זה לא משנה את תקרת הערבות.

גל לנדו: אל-על יכולים להגדיל את כמות הטיסות בלי לשנות את תקרת הערבות.

גל לנדו: התקרה תצטרך לעלות רק אם אנחנו מכניסים חברות נוספות.

ינון אזולאי: יכול להיות שאתה יכול להגדיר את זה.

ינון אזולאי: במקום להכניס עוד חברות תגביר את הטיסות.

אלכס קושניר: בוא ניתן לחברות התעופה לקבל את ההחלטות האלה כי זה אירוע מורכב מאוד.

ינון אזולאי: אתה כל פעם מגיע אלי עם אירוע מורכב, עם אירוע סודי.

אלכס קושניר: שמע, לא אני מייצר את האירועים האלה.

ינון אזולאי: ברור שלא אבל אני שואל, אם כבר נמצאים פה, אז אפשר לשאול גם שאלות שאכפת לכולנו.

אלכס קושניר: גם צריך לקחת בחשבון שהכנסת יוצאת לפגרה וכינוס ועדת כספים דורש יידוע מראש של חברי הוועדה לכן אנחנו פחות גמישים.

ינון אזולאי: ברור, גם על הזמן וגם הגדרה של הסכום.

ינון אזולאי: זאת שאלה טכנית.

ינון אזולאי: שאלה.

ינון אזולאי: אמרתם שלא הגעתם בשתיים בלילה אבל למה לא ידענו על זה לפני כן.

ינון אזולאי: אדוני היושב-ראש, אנחנו ידענו ששבוע מראש, יום לפני זה - - -

אלכס קושניר: אם אתה שואל אותי מה היינו צריכים לעשות, בשבוע שעבר היינו צריכים לעשות לטווח זמן ארוך יותר.

ינון אזולאי: דיברנו על זה והם אמרו שרוצים רק לשבוע.

אלכס קושניר: אז אנחנו מפיקים לקחים, גם מגדילים את המסגרת וגם מגדילים את הזמן.

ינון אזולאי: אגב, ברגע שמצב חרום מפסיק חברות הביטוח חוזרות אוטומטית?

גל לנדו: כיום בפוליסה יש החרגה שמדינה שהוטלה עליה סנקציות אז הפוליסה לא תקפה.

גל לנדו: מרגע שיוסרו הסנקציות אז זה אוטומטית.

אלכס קושניר: אני רוצה להעלות להצבעה את אישור המסגרת של 2.5 מיליון דולר עד 10.6.22 עבור חברות תעופה ישראליות להפעלת קווים בקו ישראל רוסיה.

אלכס קושניר: מי בעד?

אלכס קושניר: המסגרת אושרה.

אלכס קושניר: תודה רבה.

ינון אזולאי: אגב, אם יש עכשיו רביזיה, אתה לא יכול לדון על זה?

אלכס קושניר: אני יכול.

ינון אזולאי: אתה רוצה לעשות ניסיון?

אלכס קושניר: אם בא לך.

אלכס קושניר: תודה רבה, הישיבה נעולה.